'నేను శైలజ' దర్శకుడు కిషోర్ తిరుమల దర్శకత్వంలో మరోసారి ఎనర్జిటిక్ హీరో రామ్ నటిస్తోన్న చిత్రం 'ఉన్నది ఒకటే జిందగీ'. అనుపమ పరమేశ్వరన్, లావణ్య త్రిపాఠి హీరోయిన్లుగా చేస్తున్నారు. ఈ సినిమాకి సంబంధించి దేవిశ్రీ ఆలపించిన 'వాటమ్మా.. వాట్ ఇజ్ దిస్సమ్మా' అనే లిరికల్ వీడియో సాంగ్ విడుదలై సోషల్ మీడియాలో సెన్సేషన్ని క్రియేట్ చేస్తోంది. శ్రీమణి రచించిన ఈ సాంగ్ రిలీజ్ తరువాత ఎవరి నోట విన్నా 'వాటమ్మా.. వాట్ ఇజ్ దిస్సమ్మా' అనే వినిపిస్తోంది అంటే అతిశయోక్తి కాదేమో! అంత క్యాచీగా ఉన్నాయి లిరిక్స్.అయితే హీరో రామ్ తన ట్విట్టర్ పేజీలో దీనిపై ఓ సందేశం పంపించారు. ఇకపై నా పేరు మీద ట్యాగ్ చేసే అందరూ వాటమ్మా అనే ట్యాగ్ చేయండి. అలా చేస్తే భలే ఇంట్రస్టింగ్గా ఉంటుంది అంటూ కొంచెం సేపు తన అభిమానులు అడిగిన ప్రశ్నలకు సమాధానాలు కూడా ఇచ్చారు.  అందులో ఓ అభిమాని వాటమ్మా అని ట్యాగ్ చేసి, నీవెప్పుడు సాంగ్ని పాడతావమ్మా అని ప్రశ్నిస్తే.. హా..హా.. ఎప్పటికీ ఈ ప్రశ్నకు సమాధానం తెలుసుకోలేవ్ అంటూ రామ్ రిప్లై ఇచ్చారు.  మరో అభిమాని అన్నయ్యా.. మూవీ మీద నీవు చాలా కాన్ఫిడెంట్గా ఉన్నావని అర్ధమైపోయింది అన్నయ్యా అంటే.. కాన్ఫిడెన్స్ కన్నా సంతృప్తి.. అపారమైన సంతృప్తిని పొందుతున్నాను. రేపు మీరంతా కూడా ఇలానే ఈ సినిమాని ప్రేమిస్తారని ఆశిస్తున్నాను... అంటూ రామ్ ఇచ్చిన రిప్తైకి ఆ అభిమాని ఎంతో సంతృప్తిని పొందినట్లుగా తిరిగి షేర్ చేసుకున్నాడు. మీకు కాబోయే భార్యలో మీరు చూసే అతి ముఖ్యమైన లక్షణం ఏమిటి అని అభిమాని అడిగిన ప్రశ్నకు.. ఇంకా సింగిలేనమ్మా.. అంత డిటైల్డ్గా ఆలోచించలేదు.. కనెక్ట్ అవ్వాలి. కనెక్ట్ అవ్వాలంటే మాట్లాడాలిగా? కదా! అందుకే ఇంకా సింగల్ అనే అనుకుంటా! అంటూ రామ్ సమాధానం ఇచ్చారు. రామ్ నుండి ఇలా రిప్లై అందుకున్న అభిమానుల ఆనందానికి అయితే అవధులే లేవు. వెంటనే వారి ఆనందాన్ని షేర్ చేసుకున్నారు కూడా.  అదమ్మా మేటర్.
'nenu sailaja' darsakudu kishor tirumala darsakatvamlo marosari energitic heero ram natistonna chitram 'unnadi okate jindagii'. anupama parameshwaran, lavanya tripaati heroinluga chestunnaru. ee sinimaki sambandhinchi devishree aalapinchina 'vatamma.. wat iz dissamma' ane lirical veedio sang vidudalai soshal medialo senseshanni criate chestondi. srimani rachinchina ee sang rillees taruvaata evari nota vinna 'vatamma.. wat iz dissamma' ane vinipistondi ante atisayokti kademo! anta kyachiga unnaayi lirics.ayithe heero ram tana twitter paejeelo deenipai oo sandesam pampinchaaru. ikapai naa paeru meeda tag chese andaruu vatamma ane tag cheyandi. alaa cheste bhale intrastingga untundi antuu konchem sepu tana abhimaanulu adigina prasnalaku samaadhaanaalu kuudaa icharu.  andulo oo abhimani vatamma ani tag chesi, neeveppudu saangni padatavamma ani prasniste.. haa..haa.. eppatiki ee prasnaku samadhanam telusukolev antuu ram ripli icharu.  maro abhimani annayya.. moovee meeda neevu chala confidentga unnaavani ardhamaipoyindi annayya ante.. confidence kanna santrupti.. apaaramaina santruptini pondutunnaanu. repu meeranta kuudaa ilaane ee cinimani premistaarani aasistunnaanu... antuu ram ichina riptaiki aa abhimani entho santruptini pondinatlugaa tirigi share chesukunnadu. meeku kaboye bhaaryalo meeru chuse athi mukhyamaina lakshanam emiti ani abhimani adigina prasnaku.. inka singilenamma.. anta detildga aalochinchaledu.. connect avvali. connect avvalante matladaliga? kada! anduke inka singal ane anukunta! antuu ram samadhanam icharu. ram nundi ilaa ripli andukunna abhimaanula aanandaaniki ayithe avadhule levu. ventane vaari aanandaanni share chesukunnaru kuudaa.  adamma mater.